**Filozófiatörténet**

**BAI0019 T (2025/2026. tanév, I. szemeszter)**

**A tantárgy elsajátításának célja:**

A kurzus célja, hogy megismertesse a távoktatásban résztvevő hallgatókat a filozófia kialakulásával, legfontosabb történeti vonatkozásaival, elméleti alapvetéseivel. A fejlesztendő szakmai kompetenciák a szemeszter végére az alábbiak mentén teljesülnek. Tudás: a hallgatók a kurzus végére strukturált tudományos filozófiatörténeti ismeretek birtokában lesznek. Képesség: a hallgatók képessé válnak filozófiaitörténeti ismereteiket adaptív módon alkalmazni a kultúraközvetítés során. Attitűd: a hallgatókat a diskurzus igényének minőségi kibontakoztatása mozgatja; toleráns, a különbözőséget elfogadó magatartást valósítanak meg. Autonómia és felelősség: a hallgatók szuverén állampolgárként, produktív értelmiségiként tekintenek a világban zajló folyamatokra.

**Tantárgyi tematika és félévi követelményrendszer:**

1. A filozófia meghatározása, tudományos megközelítése, metszéspontok. A 4 metaetikai nézőpont: erény, jog, hasznosság, gondoskodás.
2. A filozófiai örökség; a görög filozófia Szókratész előtt.
3. Szemelvények Szókratész, Platón és Arisztotelész munkásságának szellemiségéből.
4. A középkor filozófiája. A keresztény filozófia theocentrizmusa. Szent Ágoston tevékenysége.
5. A reneszánsz filozófiája. Szemelvények: a tudós tudatlanságról és az emberi méltóságról.
6. Diszkusszió, szemelvények elemzése.
7. A felvilágosodás filozófiája: szemelvények a racionalizmus és az empirizmus szellemiségéből. Irracionalizmus, életfilozófiák: (Kant, Hegel, Nietzsche).
8. A 19. és a 20. század irányzatai (szemelvények, értelmezések)
9. A kortárs filozófia fő irányzatai.
10. Metafizika és spiritualitás történeti megközelítésben.
11. A magyar filozófia története.
12. Filozófiai szövegek elemzése
13. Diszkusszió, elmélkedés.
14. Megajánlott jegy szerzésének lehetősége (live online alkalom Teams felületen)

**A foglalkozáson történő részvétel:**

***A tantárgy oktatója a korábbi évhez hasonlóan live online órát tart a szemeszterben 5 tömbösített alkalommal: 09.16.; 09.30.; 10.14.; 11.03.; 12.09. Teams linken csatlakozva, oktató által előzetesen Neptunban kiküldve.***

**Félévi követelmény:** kollokvium

**Az érdemjegy kialakításának módja, az értékelés ütemezése:** a szemeszter során a hallgatók félévközben e-mailben egy reflektív esszét írnak. A decemberi live online Teams konzultáción lehetőségük lesz megajánlott jegy megszerzésére. Aki ezzel a lehetőséggel nem él, Teams felületen a távoktatásnak megfelelően live online formában 4 alternatív szóbeli időpontban vizsgázhat a vizsgaidőszakban.

**Szakirodalom:**

Almási Miklós (2024): A tudás örömétől a szellemi vakságig. Írások a kultúra mámoráról és a műveltség leárazásáról. Kalligram Kiadó, Budapest.

Frenyó Zoltán (2016): A filozófia tankönyve. Szent István Társulat Apostoli Szentszék Könyvkiadója, Budapest. Elektronikus formátumban az alábbi oldalszámok fontos részét képezik a tartalmi követelményeknek: 15-22-o.; 30-47.o,; 80-102.o.; 129-144.o.; 195-209.o.; 234-260.o.; 402-416.o. <https://real.mtak.hu/50033/1/Frenyo_Zoltan_A_filozofia_tankonyve_u.pdf>

Karikó Sándor szerk. (2002): Az alkalmazott filozófia esélyei. Áron Kiadó, Budapest. <https://real.mtak.hu/50033/1/Frenyo_Zoltan_A_filozofia_tankonyve_u.pdf>

Picard, Michael (2022): Filozófia. Az etikától a metafizikáig: kalandozások a bölcsességben és a valóságban. Scolar Kiadó, Budapest.

Steiger Kornél szerk.(2002): Bevezetés a filozófiába. Szöveggyűjtemény. Holnap Kiadó, Budapest.

Turay Alfréd (2022): A filozófia története I. Az ókori bölcselet. T.A. Kiadó, Budapest. <https://mek.oszk.hu/23700/23765/23765.pdf> Elektronikus formátumban az alábbi oldalszámok fontos részét képezik a tartalmi követelményeknek: 5-11.o.; 63-73.o.; 113-140.o.; 160-165.o.; 193-197.o.

**A távoktatás tananyaga mindezeken felül feltöltésre került a Moodle felületre.**

**Nyíregyháza, 2025. szeptember 3. Körei László**

 **Nyíregyházi Egyetem**

 **Történettudományi és Filozófia Intézet**

 **egyetemi oktató, intézeti tanszékvezető**